หุ้นซิ่งสาย 8 เก็งกำไรเทคนิคล้วนภาคบ่าย
บริษัท หลักทรัพย์ ธนชาต จำกัด (มหาชน)ระบุเทคนิคหุ้นเด่นรอบบ่ายนี้
1 ต.ค. 2558

บริษัท หลักทรัพย์ ธนชาต จำกัด (มหาชน)ระบุเทคนิคหุ้นเด่นรอบบ่ายนี้
DCC “ซื้อ” ราคาหุ้นดีดตัวในกรอบแนวโน้มขาขึ้นระยะสั้น พร้อมปริมาณการซื้อขายสูงกว่าปกติ เครื่องมือชี้ทิศทาง DI+ ชี้ขึ้นต่อเนื่อง เป็นจังหวะซื้อเก็งกำไรตาม มีแนวต้านแรกตามกรอบ Uptrend ระยะสั้นที่ 3.86 บาท ผ่านได้จะมีเป้าหมายถัดไปที่ 4.00 บาท
BEAUTY “ซื้อ” ราคาหุ้นมีแนวโน้มขึ้นแข็งแกร่งกว่าตลาดต่อเนื่อง สามารถดีดตัวขึ้นพร้อมปริมาณการซื้อขายหนาแน่น สอดคล้องกับเครื่องมือ MACD และ ADX ที่ชี้ขึ้นยืนยันแนวโน้ม คาดว่าจะสามารถแกว่งตัวขึ้นได้ต่อเนื่องตามแนวโน้ม มีแนวต้านแรกที่ 4.80 บาท และมีโอกาสทดสอบจุดสูงสุดเดิมบริเวณ 4.92 บาท
CPALL “ซื้อ” ราคาหุ้นมีจังหวะฟื้นตัวขึ้น กลับมายืนเหนือเส้นค่าเฉลี่ยระยะ 3 เดือนได้อีกครั้ง เครื่องมือ DI+ วกกลับขึ้นมาตัด DI- ขึ้นได้อีกครั้ง เป็นจังหวะซื้อเก็งกำไรตามการฟื้นตัว มีเป้าหมายแรกที่ 50.00 บาท และเป้าหมายระยะกลางที่จุดสูงสุดเดิมบริเวณ 52.00 บาท